Diari Oficial de la Generalitat Valenciana


Sumari del DOGV 8288, del 07-05-2018 (2018/3681)

RESOLUCIÓ de 3 d'abril de 2018, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 99/17-AIA Sinarcas.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8288

Data del DOGV
:   07-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3681


Data del document
:   03-04-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Sinarcas
    * impacte ambiental

RESOLUCIÓ de 3 d'abril de 2018, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 99/17-AIA Sinarcas. [2018/3681]  
  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 99/17-AIA Sinarcas.  
  
«Informe d'impacte ambiental  
Expedient: 99-2017-AIA.  
Títol: Modificació de projecte d'explotació avícola.  
Promotor: Entrenidos 22, SL.  
Òrgan substantiu: Servei de Prevenció i Control Integrat de la Contaminació (142/16 IPPC).  
Localització: polígon 512, parcel·les 9, 10, 11, 12, 15, 17, 23, 25, 27, 30, 32 i 37, i polígon 11, parcel·les 164, 166, 167, 168, 169, 170, 171, 172, 173, 174, 175, 176, 177, 178, 179, 181, 182, 184, 185, 186, 187, 188, 191 i 214 (part). Terme municipal de Sinarcas.  
  
Antecedents i descripció del projecte  
El 21 de setembre de 2010, la Direcció General de Gestió del Medi Natural emet la declaració d'impacte ambiental del Projecte d'explotació de posta i recria de polletes, promoguda per Entrenidos, SL, en les parcel·les 11, 12, 15,17, 23, 25, 27, 30 i 32, i polígon 11, parcel·les 172, 174, 175, 176, 177, 181, 182, 183 i 184, per a una explotació de 748.800 gallines ponedores i 250.000 polletes de recria en l'àmbit de l'expedient 12-2010-AIA.  
El 30 d'octubre de 2012, la Direcció General d'Avaluació Ambiental i Territorial emet una declaració d'impacte ambiental favorable al projecte de modificació d'explotació avícola promoguda per Entrenidos, SL, en l'àmbit de l'expedient 92-2012-AIA. La modificació va consistir en l'ampliació de l'explotació en 25.000 places per a gallines criades a l'aire lliure. L'explotació resultant tindria 1.023.800 places per a gallines.  
Les parcel·les que es van aportar per a l'activitat van ser:  
Polígon 512. Parcel·les 7, 9, 10, 11, 12, 15, 17, 23, 25, 30 i 32.  
Polígon 11. Parcel·les 166, 167, 168, 169, 170, 171, 172, 173, 174, 175, 176, 177, 178, 179, 181, 182, 183 i 184.  
La superfície total segons el cadastre és de 406.973 m², i la seua qualificació és de sòl no urbanitzable, zona agrícola i ramadera.  
Fins a hui, únicament han sigut executades les dues naus previstes situades a l'oest de l'explotació per a aus criades a l'aire lliure. La resta de naus de posta avaluades en l'expedient 12-2010-AIA, en mètode tradicional no han sigut executades.  
Actualment, es proposa una modificació del projecte que consisteix en la construcció d'una nova nau de gallines criades a l'aire lliure, i la reducció de 6 a 4 en el nombre de naus de ponedores comercials. Així doncs, després d'aquesta modificació l'explotació tindrà una capacitat total de 583.200 gallines de posta (499.200 gallines de posta d'ou comercial i 84.000 gallines de posta d'ou camperol).  
Per a poder augmentar el nombre de gallines criades a l'aire lliure se sumaran a l'explotació la parcel·la 37 del polígon 512 i les parcel·les 171, 185, 187, 188, 191, i la permuta de la 186 i part de la 214 del polígon 11 (permuta ja en tramitació a l'Ajuntament de Sinarcas).  
Segons l'informe de compatibilitat urbanística emés per l'Ajuntament de Sinarcas, les parcel·les s'ubiquen en sòl no urbanitzable d'aptitud agrícola i ramadera. L'explotació quedarà constituïda per les edificacions següents:  
- 4 naus de posta, cada una de les quals tindrà una superfície ocupada de 2.800,72 m².  
- Centre de classificació: 3.000 m².  
- Pàrquing: 150 m².  
- Magatzem: 300 m².  
- Naus de gallines criades a l'aire lliure (m²):  
Nau 1 de gallines criades a l'aire lliure: 2.187,52.  
Nau 2 de gallines criades a l'aire lliure: 2.477,89.  
Nova nau de gallines criades a l'aire lliure: 2.477,89.  
- Femer 6.180,00 m² (no es considera superfície construïda)  
Total superfície ocupada: 30.807,95 m².  
Total superfície construïda: 23.857,95 m².  
El projecte comporta una disminució de 2.831,77 m² en la superfície construïda actualment autoritzada.  
L'aspecte més rellevant de la modificació proposada és l'ampliació de la superfície exterior destinada a patis per a les gallines criades a l'aire lliure. Els parcs de les naus no s'estendran més enllà d'un radi de 350 metres des de l'entrada de l'edifici més pròxim.  
L'allotjament de les aus en l'interior de la nau es realitzarà per mitjà d'aviaris, un sistema en què les aus es poden desplaçar lliurement sobre diversos nivells de pisos formats per jócs i per slats. Les gallines poden utilitzar tota la superfície del sòl de l'allotjament com a àrea de passeig. A més, les gallines poden accedir a un parc exterior per mitjà d'eixides. El sistema d'aviari previst permet disposar d'una superfície útil, menjadors, abeuradors i jócs per a una capacitat de 30.000 gallines.  
  
En l'explotació s'obtindran 642.228.178 ous/any procedents de producció tradicional i 83.110.949 ous/any de gallines criades a l'aire lliure.  
Quant als consums plantejats, l'explotació actual comporta una disminució de consums d'aigua, energia i altres matèries primeres, així com una reducció de la generació de fem.  
La gestió de residus i subproductes es farà d'acord amb les autoritzacions ja concedides.  
Anàlisi de la legislació sectorial en matèria d'avaluació d'impacte ambiental: l'article 7.2 de la Llei 21/2013, d'avaluació ambiental, indica:  
2. Seran objecte d'una avaluació d'impacte ambiental simplificada:  
  
(...).  
c) Qualsevol modificació de les característiques d'un projecte de l'annex I o de l'annex II, diferent de les modificacions descrites en l'article 7.1.c ja autoritzats, executats o en procés d'execució, que puga tindre efectes adversos significatius sobre el medi ambient. S'entendrà que aquesta modificació pot tindre efectes adversos significatius sobre el medi ambient quan implique:  
1r. Un increment significatiu de les emissions a l'atmosfera.  
2n. Un increment significatiu dels abocaments a llits públics o al litoral.  
3r. Un increment significatiu de la generació de residus.  
4t. Un increment significatiu en la utilització de recursos naturals.  
5é. Una afecció a espais protegits Xarxa Natura 2000.  
6é. Una afecció significativa al patrimoni cultural.  
La modificació del projecte comportarà un increment significatiu de la utilització de recursos naturals (sòl forestal estratègic per a zona de campeig d'aus), per la qual cosa entra dins del supòsit 7.2.c.4t de la Llei 21/2013. La valoració detallada d'aquesta afecció es farà en els apartats següents d'aquest informe.  
  
Informes sectorials  
En compliment de l'article 46 de la Llei 21/2013, l'òrgan ambiental va realitzar consulta als organismes següents:  
- Secció Forestal del Servei Territorial de Medi Ambient de València: afecció a terreny forestal estratègic segons el Pla d'acció territorial forestal de la Comunitat Valenciana (PATFOR).  
- Servei d'Ordenació del Territori: afecció a zona afectada per perillositat d'inundació.  
Fins a hui, únicament s'ha pronunciat el Servei d'Ordenació del Territori en data de 7 de febrer de 2017 i en els termes següents:  
  
«Pel que fa a la perillositat d'inundació, analitzades les parcel·les 187 i 188 del polígon 11, no es troben afectades per cap nivell de perillositat d'inundació, fins a 500 anys de període de retorn segons el Sistema Nacional de Cartografies de Zones Inundables.  
Pel que fa a la parcel·la 37 del polígon 512 (?) està afectada per perillositat d'inundació derivada de l'anàlisi geomorfològica i per les avingudes de període de retorn de 100 i 500 anys. Per tant, en la modificació de l'explotació avícola s'ha de tindre en compte que en la parcel·la 37 del polígon 512 no podrà fer-se ús ni realitzar qualsevol tipus d'activitat, llevat que s'aprove un estudi d'inundabilitat que, si és el cas, justifique l'escassa incidència del risc d'inundació en relació amb l'activitat a implantar. A aquests efectes, es recorda que les granges i usos semblants són una de les activitats expressament prohibides en sòl no urbanitzable afectat per perillositat d'inundació, tal com estableix l'article 48.2 de la normativa urbanística del PATRICOVA».  
  
L'informe conclou que la modificació del projecte està parcialment afectat per risc d'inundació i és compatible amb el Pla d'acció territorial de caràcter sectorial sobre prevenció del risc d'inundació a la Comunitat Valenciana, sempre que s'excloga de l'activitat la parcel·la esmentada o es realitze un estudi d'inundabilitat que justifique la no-afecció d'inundabilitat a l'actuació.  
Respecte a l'afecció a terreny forestal estratègic i davant dels suficients elements de judici per a resoldre, es prossegueix el procediment.  
  
Anàlisi del projecte segons els criteris de l'annex III de la Llei 21/2013  
La modificació del projecte no afecta l'àmbit d'espais naturals protegits tenint en compte els espais de la Xarxa Natura 2000, no afecta espècies prioritàries ni implica un augment en la generació de residus.  
  
El dos aspectes més rellevants del projecte són la possible afecció a zona inundable i l'afecció a terreny forestal estratègic, aspectes en què se centrarà aquesta anàlisi.  
Respecte al primer aspecte, el document ambiental indica que el projecte s'ha adaptat a les cartografies actuals sobre risc d'inundació, i d'això resulta la modificació de l'ordenació dels edificis de l'explotació de manera que les edificacions s'han desplaçat eludint el risc d'inundació existent.  
L'ordenació proposada és coherent amb l'informe emés pel Servei d'Ordenació del Territori en què s'adverteix que la parcel·la 37 del polígon 512 ha de quedar exclosa de qualsevol tipus d'activitat.  
  
Quant a l'afecció a terreny forestal estratègic, la nova nau de gallines criades a l'aire lliure s'ubicarà en les parcel·les 187 i 188 del polígon 11, parcel·les majoritàriament ocupades per terres de cultiu i fora de l'àmbit de terreny forestal estratègic.  
Quant a la resta de naus ja autoritzades, dues estan construïdes. Una de les naus presenta actualment afecció a terreny forestal estratègic (parcel·la 177 del polígon 11) i la segona d'aquestes s'ubica en sòl agrícola (parcel·les 166, 167 i 168 del polígon 11).  
Respecte a les naus de ponedores en sistema tradicional, el femer i el centre de classificació, edificis que majoritàriament no estan construïts i que s'ubicaran majoritàriament en les parcel·les 172 del polígon 11 i 30, 32 i 181 del polígon 512, l'afecció a terreny forestal (actualment estratègic) va ser avaluada per mitjà de la declaració d'impacte ambiental de 21 de setembre de 2010.  
Respecte d'això, l'Àrea de Gestió de Recursos Forestals i Conservació Ambiental va informar: »No hi ha inconvenient que es realitze la construcció de l'explotació avícola ja que es realitzarà majoritàriament sobre parcel·les agrícoles i el terreny forestal afectat és pla, per la qual cosa no es realitzaran grans moviments de terra ni es modificarà l'orografia del terreny, i amb una vegetació que no presenta especial interés ni per la seua composició ni per la seua estructura».  
Amb data 3 de maig de 2013, el Consell aprova el Decret 58/2013, pel qual s'aprova el pla d'acció territorial forestal de la Comunitat Valenciana.  
La memòria del PATFOR considera TFE aquell que, per les seues característiques, localització i serveis ambientals que presta o pot arribar a prestar, és difícilment substituïble. Es tracta d'una figura que permetrà valorar i prioritzar els usos en aqueixos terrenys, de manera que es prioritzen els serveis ambientals que proporcionen a la societat.  
Els terrenys forestals afectats en la modificació del projecte estan considerats estratègics per formar part de capçalera de conca prioritari; açò és, es tracta de terrenys forestals que, o bé amb la seua conservació s'eviten episodis d'inundació, o bé formen part de conques portants a embassaments. Per tant, han de considerar-se com a terrenys forestals amb valor ambiental.  
L'articulat del PATFOR remet a la normativa municipal els usos que es poden donar a aquests terrenys.  
En relació amb les modificacions proposades, el projecte comporta:  
- Una reducció de l'ocupació de TFE per les naus de posta.  
- Un augment de l'afecció a terreny forestal estratègic a causa de les zones de campeig de les aus, principal aspecte del projecte que pot causar efectes ambientals significatius.  
En les zones de campeig d'aus, una part important de les dejeccions pot acumular-se en el terreny i originar contaminació del sòl i aigües subterrànies i superficials. S'ha de tindre en compte que les aus no solen campejar a molta distància de les naus que els serveixen de refugi, per la qual cosa la concentració de dejeccions en el terreny pot ser important.  
  
L'única mesura correctora possible és la rotació dels terrenys utilitzats com a zona de campeig de manera que es disminuïsca la càrrega ramadera i procedir a la neteja i retirada periòdica de la gallinassa acumulada.  
No obstant això, el fet que totes les zones destinades a campeig tinguen caràcter forestal pot dificultar-ne la neteja i provocar un deteriorament de la vegetació forestal, vegetació que és d'interés pel fet que es tracta de terrenys forestals estratègics, per la qual cosa, a fi de previndre impactes sobre l'aigua, el sòl i la vegetació forestal existent, s'hauran de complir els condicionants de la present resolució.  
Consideracions jurídiques  
1. El projecte examinat constitueix un supòsit de l'article 7.2.c de la Llei 21/2013, d'avaluació ambiental.  
2. En l'expedient s'han observat els tràmits previstos en la secció 2a de la Llei 21/2013 i en les altres disposicions aplicables.  
  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural atribueix a la Direcció General de Medi Natural i Avaluació Ambiental la competència sobre avaluació ambiental estratègica i de projectes.  
  
  
Resolució  
  
Primer  
Emetre l'informe d'impacte ambiental favorable al projecte de modificació de projecte d'explotació avícola, promogut per Entrenidos 22, SL, al terme municipal de Sinarcas (València), i sense perjudici de l'obtenció prèvia de les autoritzacions sectorials que s'hi apliquen, tenint en compte que amb el compliment dels condicionants de l'apartat segon el projecte no tindrà efectes significatius sobre el medi ambient.  
  
  
Segon  
El projecte s'efectuarà d'acord amb el contingut del document ambiental i els condicionants següents:  
1. Es cuidarà i mantindrà la vegetació forestal:  
a) Haurà d'establir-se un programa en què, d'acord amb la càrrega ramadera que els terrenys forestals siguen capaços de suportar, s'alternaran les zones de campeig de les aus.  
b) Les zones de campeig es netejaran periòdicament retirant la gallinassa a femer. Aquesta neteja haurà d'efectuar-se necessàriament sempre que es preveja arribada de pluges.  
2. S'establirà un programa de vigilància ambiental: cada sis mesos s'analitzarà l'estat de les zones forestals per mitjà de recopilació documental de l'estat de la vegetació, compteig de peus arbustius i arboris, documentació fotogràfica, etc).  
En el cas d'afecció rellevant a la vegetació hauran d'ampliar-se les zones de campeig, modificar-se la periodicitat de campeig de les aus o compensar la pèrdua de terreny forestal estratègic amb terrenys agrícoles als quals es done ús forestal.  
En qualsevol cas, les zones que resulten danyades hauran de restaurar-se retirant-les del campeig d'aus el temps necessari per a la seua recuperació.  
3. Abans de l'aprovació de la modificació del projecte, el promotor presentarà un programa en què s'especificaran les mesures per a evitar la contaminació de sòl i aigües provocat per l'excés de gallinassa en el sòl i el deteriorament de la vegetació forestal.  
4. El contingut de les declaracions d'impacte ambiental de 21 de setembre de 2010 (expedient 12-2010-AIA) i de 30 d'octubre de 2012 (92-2012-AIA) es consideren en vigor i resulten aplicables els condicionants establits en aquestes en allò que no entre en contradicció amb els condicionants de la present resolució.  
  
Tercer  
D'acord amb el que disposa l'article 47.3 de la Llei 21/2013, de 9 de desembre, d'avaluació ambiental, el present informe d'impacte ambiental es publicarà en el Diari Oficial de la Generalitat Valenciana i perdrà la seua vigència i cessarà en la producció dels efectes que li són propis si, una vegada publicat, no s'haguera procedit a l'autorització del projecte en el termini màxim de quatre anys des de la seua publicació.  
  
  
Quart  
D'acord amb el que disposa l'article 47.6 de la Llei 21/2013, de 9 de desembre, d'avaluació ambiental, l'informe d'impacte ambiental no serà objecte de cap recurs, sense perjudici d'allò que, si és el cas, corresponga en la via administrativa o judicial davant de l'acte, si és el cas, d'autorització del projecte.  
  
València, 9 de març de 2018.- El director general de Medi Natural i d'Avaluació Ambiental: Antoni Marzo i Pastor.»  
  
València, 3 d'abril de 2018.- El director general de Medi Natural i d'Avaluació Ambiental: Antoni Marzo i Pastor.